CELEX: 62009CN0219
Language: el
Date: 2009-06-16 00:00:00
Title: Υπόθεση C-219/09: Αίτηση για την έκδοση προδικαστικής αποφάσεως, την οποία υπέβαλε το Tribunale di Milano (Ιταλία) στις 16 Ιουνίου 2009 — Vitra Patente AG κατά High Tech Srl

29.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/23
            
         Αίτηση για την έκδοση προδικαστικής αποφάσεως, την οποία υπέβαλε το Tribunale di Milano (Ιταλία) στις 16 Ιουνίου 2009 — Vitra Patente AG κατά High Tech Srl
   (Υπόθεση C-219/09)
   2009/C 205/40
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Milano
   
      Διάδικοι στην υπόθεση της κύριας δίκης
   
   
      Ενάγουσα: Vitra Patente AG
   
      Εναγόμενη: High Tech Srl
   
      Προδικαστικά ερωτήματα
   
   
               1)
            
            
               Έχουν τα άρθρα 17 και 19 της οδηγίας 98/71/ΕΚ (1) την έννοια ότι –κατά την εφαρμογή του εθνικού νόμου κράτους μέλους με τον οποίο προσαρμόζεται η εσωτερική νομοθεσία στην εν λόγω οδηγία– η ευχέρεια που παρέχεται στο κράτος μέλος αυτό να καθιερώνει αυτοτελώς την έκταση και τους όρους της προστασίας αυτής συμπεριλαμβάνει τη δυνατότητα αποκλεισμού της προστασίας αυτής σε σχέση με τα σχέδια και υποδείγματα τα οποία –μολονότι θα πληρούσαν τις προϋποθέσεις προστασίας του δικαιώματος του δημιουργού– έπρεπε να θεωρηθούν ότι είχαν καταστεί κοινό κτήμα πριν από την έναρξη της ισχύος της εθνικής εκτελεστικής ρύθμισης, καθόσον δεν είχαν καταχωριστεί ποτέ ως σχέδια ή υποδείγματα ή καθόσον η ισχύς της καταχώρισής τους είχε ήδη λήξει;
            
         
               2)
            
            
               Σε περίπτωση αρνητικής απάντησης στο πρώτο ερώτημα: Έχουν τα άρθρα 17 και 19 της οδηγίας 98/71/ΕΚ την έννοια ότι η ευχέρεια που παρέχεται στο κράτος μέλος να καθιερώνει αυτοτελώς την έκταση και τους όρους της προστασίας συμπεριλαμβάνει τη δυνατότητα αποκλεισμού της προστασίας αυτής στην περίπτωση που ένας τρίτος έχει ήδη παραγάγει και εμπορευθεί στο εν λόγω κράτος –χωρίς την άδεια του κατόχου του δικαιώματος του δημιουργού επί των σχεδίων και υποδειγμάτων– προϊόντα παραχθέντα σύμφωνα με τα σχέδια και υποδείγματα αυτά, τα οποία είχαν καταστεί κοινό κτήμα πριν από την έναρξη της ισχύος της εθνικής εκτελεστικής ρύθμισης;
            
         
               3)
            
            
               Σε περίπτωση αρνητικής απάντησης στο πρώτο και στο δεύτερο ερώτημα: Έχουν τα άρθρα 17 και 19 της οδηγίας 98/71/ΕΚ την έννοια ότι η ευχέρεια που παρέχεται στο κράτος μέλος να καθιερώνει αυτοτελώς την έκταση και τους όρους της προστασίας συμπεριλαμβάνει τη δυνατότητα αποκλεισμού της προστασίας αυτής στην περίπτωση που ένας τρίτος έχει ήδη παραγάγει και εμπορευθεί στο εν λόγω κράτος –χωρίς την άδεια του κατόχου του δικαιώματος του δημιουργού επί των σχεδίων και υποδειγμάτων– προϊόντα παραχθέντα σύμφωνα με τα σχέδια και υποδείγματα αυτά, αν ο αποκλεισμός αυτός επιβάλλεται για μακρά χρονική περίοδο (δεκαετία);
            
         
      (1)  EE L 289, σ. 28.